Kristen Stewart

Kristen Jaymes Stewart (g. 1990 m. balandžio 9 d.) – amerikiečių aktorė, gimusi Los Andžele, Kalifornijoje. Žymiausias ir populiarumą atnešęs jos vaidmuo yra Bela Svan – „Saulėlydžio“ sagoje. Aktorė taip pat vaidino tokiuose filmuose, kaip „Panikos kambarys“ (2002 m.), „Kalbėk“ (2004 m.), „Nešantys žinią“ (2007 m.), „Pramogų parkas“ (2009 m.), „Kelyje“ (2012 m.), „Snieguolė ir medžiotojas“ (2012 m.).

Už vaidmenį „Saulėlydžio“ sagoje aktorė yra nominuota ir pelniusi tokius apdovanojimus, kaip MTV filmų apdovanojimas, Paauglių pasirinkimo apdovanojimas. Filmai „Saulėlydis: brėkštanti aušra“ 1 ir 2 dalys yra sulaukę ir Auksinių aviečių nominacijų, o ji apdovanojimų – blogiausia aktorė ir blogiausia scenos pora (su Robert Pattinson).

Kristen Stewart mintys apie meilę aktorystei: „Aš myliu aktorystę, nes man patinka pasakoti žmonėms istorijas. Mėgstu vaidinti filmuose, kuriuose pasakojama nuostabios istorijos. Manęs nelabai domina buvimas Holivudo žvaigždute. Žinote, tai tiesiog darbas. Kai tau tenka keltis šeštą valandą ryto septynias dienas per savaitę, jauti, kad tai sunkus darbas.“http://www.imdb.com/name/nm0829576/bio?ref_=nm_ov_bio_sm

 Biografija 
Stewart gimė ir užaugo Los Andžele, Kalifornijoje. Jos tėvai yra John Stewart, televizijos prodiuseris, kuris dirbo Fox televizijos kanale, ir Jules Mann-Stewart, scenaristė, gimusi ir augusi Australijoje. Kristen turi vyresnį brolį Cameron B. Stewart ir dar du įvaikintus brolius Dana ir Taylor.

Kristen karjera prasidėjo, kai agentas ją pastebėjo vaidinančią Kalėdiniame mokyklos spektaklyje, kai mergaitei buvo aštuoneri. Kristen savo pirmuosius vaidmenis gavo „Disney“ televizijoje ir filme „The Safety of Objects“. Neilgai trukus po šio filmo Kristen gavo galimybę suvaidinti su viena iš garsiausiu Holivudo aktorių – Jodie Foster. Kristen vaidino aktorės dukterį filme „Panikos kambarys“ (2002 m.). Stewart tuo metu buvo vos 12, už šį vaidmenį ji buvo nominuota Jaunųjų artistų apdovanojimuose ir gavo pripažinimą Holivude.

Vos sulaukusi septyniolikos aktorė gavo galimybę nusifilmuoti „Saulėlydyje“ (2008 m.), kartu su Robert Pattinson, kuris vaidino vampyrą Edvardą Kaleną. Filmas buvo pastatytas pagal to paties pavadinimo knygą, kuri jau tuomet buvo sulaukusi didžiulio populiarumo . Fanai visame pasaulyje nekantravo pamatyti ekranizuotą mirtingosios merginos meilės istoriją. Kristen nusifilmavo ir kitose „Saulėlydžio“ sagos dalyse, įkūnydama mirtingąją vampyro mylimąją Belą.

 Filmografija 
 Metai  Pavadinimas originalo kalba  Pavadinimas lietuvių kalba  Vaidmuo  Pastabos 1999 The Thirteenth Year  Tryliktieji metai  Mergaitė prie fontano  Televizija 2000  The Flintstones in Viva Rock Vegas  Flinstounai Viva Rok Vegase  Mergaitė  2001  The Safety of Objects  Objektų saugumas  Sam Jennings  2002  Panic Room  Panikos kambarys  Sarah Altman  2003  Cold Creek Manor  Dvaras prie Šaltojo upelio  Kristen Tilson  2004  Speak  Kalbėk  Melinda Sordino  2004  Catch That Kid  Sugauk tą vaikį  Maddy  2004  Undertow   Lila  2005  Fierce People  Žiaurūs žmonės  Maya Osbourne  2005  Zathura: A Space Adventure  Zatura: nuotykiai kosmose  Lisa  2006  In the Land of Women  Moterų paslaptys  Lucy Hardwicke  2007 The Messengers  Nešantys žinią  Jessica „Jess“ Solomon  2007  The Cake Eaters    Georgia Kaminski  2007  Into the Wild  Atgal į gamtą  Tracy Tatro  2007  Cutlass    Jauna Robin  Trumpas pasirodymas 2008  What Just Happened?    Zoe  2008  Jumper  Šoklys  Sophie  2008  Twilight  Saulėlydis  Izabela „Bela“ Svan  2009  Adventureland  Pramogų parkas  Emily „Em“ Lewin 2009  The Twilight Saga: New Moon  Jaunatis  Izabela „Bela“ Svan  2010  The Yellow Handkerchief  The Yellow Handkerchief  Martine  2010  The Runaways    Joan Jett  2010  The Twilight Saga: Eclipse  Užtemimas  Izabela „Bela“ Svan  2010  Welcome to the Rileys  Kviečiame pas Railius  Allison/Mallory (alias)  2011  The Twilight Saga: Breaking Dawn – Part 1  Brėkštanti aušra. 1 dalis  Izabela „Bela“ Svan, Kalen  2012  On the Road  Kelyje  Marylou  2012  Snow White and the Huntsman  Snieguolė ir medžiotojas  Snieguolė  2012  The Twilight Saga: Breaking Dawn – Part 2  Brėkštanti aušra. 2 dalis  Izabela „Bela“ Kalen  2014  Camp X-Ray    Amy Cole  2014  Clouds of Sils Maria    Valentine  Vyksta pasiruošimo darbai 2014  Anesthesia    Sophie  Vyksta pasiruošimo darbai2015American UltraAmerikos UltraPhoebe

 Išnašos 

 Nuorodos 


Kategorija:JAV aktoriai